ECL ขาขึ้นรอบใหม่! บวก 5% ลุ้นกำไรปีนี้โตทะลักเกิน 100% แนะซื้อเคาะเป้าสูง 2.14 บ.
ECL ขาขึ้นรอบใหม่! บวก 5% ลุ้นกำไรปีนี้โตทะลักเกิน 100% แนะซื้อเคาะเป้าสูง 2.14 บ.
29 เม.ย. 2564

ผู้สื่อข่าวรายงานว่า ราคาหุ้น บริษัท ตะวันออกพาณิชย์ลีสซิ่ง จำกัด (มหาชน)  หรือ ECL  ปิดตลาดภาคเช้าวันนี้(29 เม.ย.64) อยู่ที่ระดับ 1.68 บาท บวก 0.08 บาท หรือ 5.00% ด้วยมูลค่าซื้อขาย 160.39 ล้านบาท

บล.เคจีไอ (ประเทศไทย) ระบุในบทวิเคราะห์วันนี้(29 ม.ย.2564) ว่า ECL โบรกฯประเมินแนวโน้มกำไรไตรมาส 1/2564 โตเด่นทั้ง เทียบช่วงเดียวกันของปีก่อน,เทียบไตรมาสก่อนหน้าจากคุณภาพสินทรัพย์ที่ดีขึ้น จากการตั้งสำรองลดลงต้นทุนทางการเงินต่ำต่อเนื่อง
อีกทั้งประเมินผลการดำเนินงานครึ่งหลังปี 2564 โตแรงจากการจับมือกับ AUCT ปล่อยสินเชื่อรถประมูล (เริ่มเม.ย.นี้) + ธุรกิจรับประกันคุณภาพรถมือสอง (Know how จากกลุ่มผู้ถือหุ้น ญี่ปุ่น ที่ทำธุรกิจนี้สำเร็จมาแล้วในญี่ปุ่น)
ด้าน Valuation ถูก PE ปีนี้ ต่ำเพียง 14 เท่า (ค่าเฉลี่ยกลุ่ม +30 เท่า) PBV ต่ำเพียง 1 เท่า ขณะที่คาดกำไรปีนี้ฟื้นตัวเด่น โต 103% เทียบช่วงเดียวกันของปีก่อน แนะเก็งกำไร ECL (เป้าพื้นฐาน 2.14 บาท) และประเมินแนวรับ 1.56 บาท /แนวต้าน 1.65 – 1.80 บาท (Stop loss 1.5 บาท)